open-index/open-wikipedia-markdown huggingface dataset:
Οδυσσέας Μπέτσος

Ο **Οδυσσέας Θ. Μπέτσος** (Θεσπρωτικό, 21 Σεπτεμβρίου 1930-11 Φεβρουαρίου 2011) ήταν Έλληνας δάσκαλος και συγγραφέας.

## Βιογραφία
Γεννήθηκε στο Θεσπρωτικό Πρέβεζας και μαθήτευσε στο Δημοτικό Σχολείο και το Γυμνάσιο της πόλης. Φοίτησε στην Παιδαγωγική Ακαδημία Ιωαννίνων, από όπου αποφοίτησε το 1951. Υπηρέτησε ως δάσκαλος σε διάφορα δημοτικά σχολεία της ευρύτερης περιοχής της Πρέβεζας. Ολοκλήρωσε τη μετεκπαίδευσή του στο Πανεπιστήμιο Αθηνών και συνέχισε να διδάσκει έως και το 1986, όταν  συνταξιοδοτήθηκε. Ως δάσκαλος και, στη συνέχεια, ως διευθυντής δημοτικών σχολείων υπηρέτησε σε διάφορα δημοτικά σχολεία του Νομού Πρέβεζας, όπως και στο Γραφείο της Νομαρχιακής Επιθεώρησης Δημοτικής Εκπαίδευσης Πρέβεζας.

## Συγγραφικό έργο
Ο Οδυσσέας Μπέτσος ξεκίνησε τη δημοσίευση άρθρων του το 1962, σε ηλικία 32 ετών, και συνέχισε από τότε να γράφει για μια ολόκληρη πεντηκονταετία. Μετά, όμως, τη συνταξιοδότησή του ο Μπέτσος αφιερώθηκε ολοκληρωτικά στο συγγραφικό του έργο. Υπήρξε μέλος της πρώτης Συντακτικής Επιτροπής του περιοδικού *[[Πρεβεζάνικα Χρονικά]]*, τα οποία, από το 1978 και μέχρι τον θάνατό του, εμπλούτιζε συχνά με άρθρα ιστορικού και λαογραφικού, κυρίως, ενδιαφέροντος.

Δημοσίευσε, κυρίως, μελετήματα ποικίλων θεμάτων για την περιοχή Θεσπρωτικού. Μελέτησε, επίσης, την τοπική ιστορία της Πρέβεζας και την ιστορία της εκπαίδευσης του Νομού Πρέβεζας (όπως με εργασίες για τη Θεοφάνειο Σχολή), δημοσιεύοντας  πολλές σχετικές εργασίες. Το έργο του πρέπει να θεωρηθεί ως ένα από τα σημαντικότερα για ολόκληρη την περιοχή της Πρέβεζας, η σπουδαιότητα του οποίου θα μπορούσε να συγκριθεί με αυτό του Ηλία Β. Βασιλά, ογκόλιθου της πρεβεζάνικης ιστοριογραφίας. Μια πρώτη, σύντομη, καταγραφή των δημοσιευμάτων του έγινε από τον συνάδελφό του  (1940-2022) και τον επιμελητή βιβλίων . 

Συνολικός κατάλογος της εργογραφίας του Οδυσσέα Μπέτσου δημοσιεύτηκε από τον Michael Stork το 2023 και το 2026, όπου καταγράφονται 10 μονογραφίες, 33 μελέτες και άρθρα σε περιοδικά και πάνω από 210 άρθρα σε εφημερίδες. Τα δημοσιεύματά του καλύπτουν κυρίως ιστορικά, λαογραφικά, εκπαιδευτικά και εκκλησιαστικά θέματα και δημοσιεύθηκαν ως επί το πλείστον σε περιοδικά και εφημερίδες της Πρέβεζας αλλά και της γενέτειράς του Θεσπρωτικού και της Αθήνας.

## Παραπομπές


Κατηγορία:Έλληνες συγγραφείς του 20ού αιώνα
Ανατολικά Πυρηναία

Τα **Ανατολικά Πυρηναία** (γαλλικά: *Pyrénées-Orientales*, καταλανικά: *Pirineus Orientals*, οξιτανικά: *Pirenèus Orientals*) είναι νομός της Γαλλίας που βρίσκεται στη διοικητική περιοχή Οξιτανία και έχει ως πρωτεύουσά του το Περπινιάν. Βρίσκεται στο νοτιοανατολικό άκρο της Γαλλίας, στην βόρεια πλευρά των Πυρηναίων και συνορεύει στο νότο με την Ισπανία (την Αυτοδιοίκητη Περιφέρεια της Καταλονίας), στα δυτικά με την Ανδόρρα και το νομό του Αριέζ, στα βόρεια με το νομό του Ωντ και στα ανατολικά βρέχεται από τη Μεσόγειο. Μέχρι το 2016 αποτελούσε τμήμα της περιοχής του Λανγκντόκ-Ρουσιγιόν . 

Ιστορικά συνδέεται με ισχυρά γλωσσικά και πολιτισμικά δεσμά με την Καταλονία, της οποία αποτέλεσε αδιάσπαστο μέρος από τις αρχές του Ύστερου Μεσαίωνα μέχρι το 1659, όταν και ενσωματώθηκε στη Γαλλία, μετά τη συνθήκη των Πυρηναίων. Μέχρι το 1790 αποτέλεσε την επαρχία του Ρουσιγιόν. 

Στην καταλανόφωνη βιβλιογραφία και εν μέρει στην τοπική κοινωνία ο σημερινός νομός ταυτίζεται με την διαχρονική έννοια της Βόρειας Καταλονίας, που χρησιμοποιείται ωστόσο λιγότερο σε σχέση με το παραδοσιακό «Ρουσιγιόν» ή «Ροσελιό». Οι ίδιοι οι κάτοικοί του αποκαλούνται Καταλανοί και φέρουν ως σύμβολα, τόσο σε ατομικό, όσο και σε νομαρχιακό επίπεδο, τα παραδοσιακά καταλανικά σύμβολα (τη σημαία της Καταλονίας, τα βουνά Κανιγό και Μοντσεράτ) παρόλο που μόνο το ένα 10% του πληθυσμού ξέρει να γράφει και να διαβάζει τα καταλανικά. Το Γενικό Συμβούλιο του νομού υιοθέτησε το 2007 τον χάρτη προστασίας των καταλανικών, μια μοναδική για τα γαλλικά δεδομένα χειρονομία.

## Γεωγραφία
Ο νομός εκτείνεται κατά μήκος των κοιλάδων που σχηματίζουν οι τρεις κύριοι ποταμοί της, ο Τετ (*Têt* στα γαλλικά ή *Tet *στα καταλανικά), ο Τεκ (*Tech* ή *Tec*) και ο Αγκλί (*Agly* ή *Aglí)*, και της πεδιάδας της Ρουσιγιόν όπου συγκλίνουν οι τρεις ποταμοί προτού χυθούν στην Μεσόγειο. Εκεί συγκεντρώνεται το μεγαλύτερο κομμάτι του πληθυσμού και της αγροτικής παραγωγής. Η πρωτεύουσα και μεγαλύτερη πόλη, Περπινιάν, συγκεντρώνει λίγο παραπάνω από το ένα τέταρτο των κατοίκων της περιοχής.

## Παραπομπές



Κατηγορία:Νομοί της Περιοχής της Οξιτανίας
Κατηγορία:Νομοί της Γαλλίας
Παγκόσμιος κοινός πρόγονος

Ως **παγκόσμιος κοινός πρόγονος (ΠΚΠ)**  ορίζεται ο πιο πρόσφατος οργανισμός από τον οποίο κατάγονται όλοι οι ζώντες αυτή τη στιγμή στη Γη οργανισμοί. Ως εκ τούτου είναι ο πιο πρόσφατος κοινός πρόγονος της ζωής στη Γη. Ο ΠΚΠ εκτιμάται ότι έζησε πριν 3,5 με 3,8 δισεκατομμύρια χρόνια (κατά τη διάρκεια του Παλαιοαρχαιωζικού αιώνα). Οι παλαιότερες αποδείξεις ύπαρξης ζωής στη Γη βρίσκονται σε γραφίτη με έμβια προέλευση που ανακαλύφθηκε σε παραμορφωμένο ίζημα στη Δυτική Γροιλανδία ηλικίας 3,7 δισεκατομμυρίων ετών και σε απολιθώματα μικροβιακού στρώματος που βρέθηκαν σε αμμόλιθο ηλικίας 3,48 δισεκατομμυρίων ετών στη Δυτική Αυστραλία.

Ο Δαρβίνος εισήγαγε τη θεωρία ενός παγκόσμιου κοινού προγόνου μέσω της εξελικτικής διαδικασίας στο βιβλίο του *Καταγωγή των Ειδών*, λέγοντας «Ως εκ τούτου μπορώ να συμπεράνω κατά αναλογία ότι πιθανότατα όλα τα έμβια όντα που έζησαν ποτέ στη Γη κατάγονται από κάποια αρχέγονη μορφή στην οποία αναπτύχθηκε ζωή για πρώτη φορά».

## Παραπομπές


Κατηγορία:Εξελικτική βιολογία
Κατηγορία:Γενεαλογία
Κατηγορία:Φυλογενετική
Κατηγορία:Γενετική των πληθυσμών
Πάολα του Βελγίου

Η **Βασίλισσα Πάολα του Βελγίου** (1937) (γεννημένη ως *Πάολα Ρούφο της Καλαβρίας*) είναι η σύζυγος του τέως Βασιλιά Αλβέρτου Β΄ του Βελγίου, ο οποίος παραιτήθηκε από το θρόνο τον Ιούλιο του 2013.

## Πρώιμα χρόνια

Η Πάολα γεννήθηκε στο Φόρτε ντέι Μάρμι στην Τοσκάνη της Ιταλίας από αριστοκρατική οικογένεια. Είναι το έβδομο και νεότερο παιδί του πιλότου Φούλκο, Πρίγκιπας Ρούφο της Καλαβρίας και της συζύγου του Λουίζας Γκαζέλι ντέι Κόντι ντι Ροσάνα. Η γενεαλογία της προέρχεται από την Ιταλία και το Βέλγιο.

Θεωρούνταν ως μία από τις πιο όμορφες γυναίκες της Ευρώπης στην νεότητά της.

Η Βασίλισσα Πάολα μιλάει άπταιστα ιταλικά, γαλλικά, γερμανικά και αγγλικά. Λιγότερο καλά μιλάει τα ολλανδικά, τα οποία όμως είναι η μία από τις τρεις επίσημες γλώσσες του Βελγίου.

## Γάμος και οικογένεια
Το 1958 ο Αλβέρτος, Πρίγκιπας της Λιέγης μετέβη στο Βατικανό για να παρακολουθήσει την ενθρόνιση του Πάπα Ιωάννη ΚΓ΄. Σε μια δεξίωση στο βελγική πρεσβεία της Ρώμης ο Πρίγκιπας γνώρισε την Πάολα. Ο Αλβέρτος αργότερα θα ζητήσει σε γάμο την Πάολα, των οποίων ο αρραβώνας ανακοινώθηκε το 1959.

Ο Αλβέρτος και η Πάολα επιθυμούσαν να παντρευτούν στο Βατικανό, κάτι που ήθελαν και οι δύο οικογένειές τους. Ωστόσο, η βελγική κυβέρνηση δεν το ενέκρινε αυτό, καθώς υποστήριζε ότι ο γάμος έπρεπε να γίνει εντός του Βελγίου. Ο Πάπας, ύστερα από διπλωματικές πιέσεις, αρνήθηκε και αυτός με τη σειρά του το γάμο στο Βατικανό, λέγοντας ότι ο γάμος θα έπρεπε να γίνει κοντά στο λαό.

Ο γάμος τελικώς έγινε στις 2 Ιουλίου 1959 στις Βρυξέλλες. Μαζί απέκτησαν τρία παιδιά, δύο γιους και μια κόρη:
* τον Φίλιππο του Βελγίου (1960-), παντρεύτηκε την Λαίδη Ματθίλδη ντ Ουντεκέμ ντ Ακόζ. Απέκτησαν 4 παιδιά.
* την Άστριντ, Αρχιδούκισσα της Αυστρίας-Έστε (1962-), παντρεύτηκε τον Λόρεντζο των Αψβούργων-Λωρραίνης τιτουλάριο αρχιδούκα της Αυστρίας-Έστε. Απέκτησαν 5 παιδιά.
* τον Πρίγκιπα Λαυρέντιο του Βελγίου (1963-), παντρεύτηκε την Κλαίρη Κουμς. Απέκτησαν 3 παιδιά.

Στα τέλη της δεκαετίας του 1960 ο γάμος της Πάολας με τον Αλβέρτο είχε φθαρεί. Υπήρχαν μάλιστα φήμες για επικείμενο διαζύγιο. Ωστόσο, αργότερα οι σχέσεις τους βελτιώθηκαν.

## Τίτλοι
***11 Σεπτεμβρίου 1937 – 2 Ιουλίου 1959**: *Η Βασιλική Υψηλότητα* Ντόνα Πάολα Ρούφο ντι Καλαβρία
***2 Ιουλίου 1959 – 9 Αυγούστου 1993**: *Η Αυτής Βασιλική Υψηλότητα* Η Πριγκίπισσα της Λιέγης
***9 Αυγούστου 1993 – 21 Ιουλίου 2013**: *Η Μεγαλειότητα Της * Η Βασίλισσα των Βέλγων
***21 Ιουλίου 2013 – έως σήμερα**: *Η Μεγαλειότητα Της * Βασίλισσα Πάολα του Βελγίου

## Παραπομπές


## Εξωτερικοί σύνδεσμοι
*Her Majesty's official homepage 
*Royaltyinthenews.com

Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες του Βελγίου
Κατηγορία:Βασίλισσες του Βελγίου
Νήσος Πατέ

μικρογραφία|Χάρτης της νήσου
Η **Νήσος Πατέ** (*Pate*) είναι νησί της Κένυας στο Αρχιπέλαγος Λαμού στον Ινδικό Ωκεανό στη βόρεια ακτή της χώρας. Το νησί έχει μήκος 24 χλμ και περίπου 12 χλμ πλάτος. Στα βόρεια, φτάνει σε ύψος 46 μέτρων από την επιφάνεια της θάλασσας.

Στο Πατέ τον 7ο και 8ο αιώνα εγκαταστάθηκαν άραβες μουσουλμάνοι έμποροι. Στα νοτιοανατολικά του νησιού υπάρχει η ερειπωμένη πόλη Σάνγκα, μία άλλη ερειπωμένη σήμερα πόλη είναι η Φάζα. Οι νησιωτικές πόλεις πολέμησαν κατά διαστήματα με τη Λαμού για την υπεροχή στο αρχιπέλαγος και ο Σουλτάνος του Ομάν το 1847 έληξε η διαμάχη υπέρ της Λαμού. Από τον 16ο αιώνα προσέλκυσε πολλούς μουσουλμάνους από το Κέρας της Αφρικής οπαδούς της τάξης των Σούφι. Το 1598 κατακτήθηκε από τους Πορτογάλους, ήρθαν και ιεραπόστολοι χωρίς επιτυχία. Το νησί παρέμεινε υπό την πορτογαλική κατοχή έως ότου κατακτήθηκε από τον σουλτάνο του Ομάν το 1698. Το 1728 οι Πορτογάλοι επέστρεψαν και έχτισαν το φρούριο του Πατέ. Τον 17ο αιώνα αποτέλεσε οικονομικό και θρησκευτικό κέντρο της περιοχής. 

Στο νησί δεν υπάρχουν οχήματα, το μόνο όχημα από το 2004 ήταν ένα ασθενοφόρο.

## Παραπομπές


## Αναφορές
* Randall L. Pouwels: *The East African Coast, C. 780 to 1900 C.E.* In: Nehemia Levtzion und Randall L. Pouwels: *The History of Islam in Africa.* Ohio University Press, Athens (Ohio) 2000, σελ. 259–261

Κατηγορία:Νησιά της Κένυας
Νήσος Ουασίνι

μικρογραφία|Το Ουασίνι
Η **Νήσος Ουασίνι** (*Wasini*) είναι νησί του Ινδικού Ωκεανού, διοικητικά ανήκει στη Κένυα  και  βρίσκεται στα νότια της χώρας. Έχει μήκος 5 χλμ και πλάτος 1 χλμ. Είναι αραιοκατοικημένο ενώ δεν υπάρχουν καθόλου οχήματα κι έχει το υψηλότερο ποσοστό βρεφικής θνησιμότητας στη χώρα. 

Πρόκειται για μια πρώιμη θέση του Σουαχίλι πολιτισμού, όπως και τα νησιά του αρχιπελάγους Λαμού δέχτηκε εγκατάσταση Αράβων εμπόρων και ναυτικών. Το Ουασίνι φημίζεται για το πλούσιο κοραλλιογενείς οικοσύστημα του.

Έχει επίσης ένα εξαιρετικά σπάνιο μνημείο: τον "Κήπο των κοραλίων"  (*"Coral Garden"*), ένα σύνολο φυσικών ερειπίων ενός υφάλου, κοραλλιών ορυκτών, που βρίσκεται πάνω από το επίπεδο της θάλασσας, αλλά τακτικά πλημμυρίζει κατά τη διάρκεια υψηλής παλίρροιας. 

## Παραπομπές


Κατηγορία:Νησιά της Κένυας
Εσκιμολεουτικές γλώσσες

Οι **Εσκιμολεουτικές γλώσσες** είναι μια ομάδα γλωσσών ιθαγενής στην Αλάσκα, τον αρκτικό Καναδικό, τη Γροιλανδία, το Νούναβικ, το Νουνατσιάβουτ (Nunatsiavut) και στη χερσόνησο Τσούκτσι της Σιβηρίας.

Αυτή η ομάδα γλωσσών χωρίζεται σε δύο κλάδους, την Εσκιμώα και την Αλεούτ. Η τελευταία υποομάδα έχει μόνο την Αλεούτ γλώσσα που ομιλείται στις Αλεούτιες νήσους και τις Νήσους Πριμπίλοφ (Pribilof). Η δε γλώσσα Άλεουτ έχει πολλές διαλέκτους.

Οι γλώσσα Εσκιμώα χωρίζεται σε δύο κλάδους, τις γλώσσες Γιούπικ που ομιλούνται στη δυτική και νοτιοανατολική Αλάσκα και στο πιο ανατολικό σημείο της Σιβηρίας, και τη γλώσσα Ινουίτ που μιλιέται στη βόρεια Αλάσκα, τον Καναδά και τη Γροιλανδία.

Το Κέντρο Ιθαγενών Γλωσσών της Αλάσκας πιστεύει ότι ο κοινός πρόγονος των γλωσσών Εσκιμώα και Αλεούτ διαχωρίστηκε σε αυτούς τους δυο κλάδους πριν από 4000 χρόνια. Η ομάδα γλωσσών Εσκιμώα διαχωρίστηκε στους κλάδους της πριν από 1000 χρόνια.

Κατηγορία:Συγκολλητικές γλώσσες
Πέτσος

Το ελληνικό επώνυμο **Πέτσος** μπορεί να αναφέρεται στα εξής πρόσωπα:

* Θάνος Πέτσος (γενν. 1991), διεθνής ποδοσφαιριστής
* Γιώργος Πέτσος (1947-2014), βουλευτής και υπουργός
* Ευάγγελος Πέτσος (1909-1965), πολιτικός, πατέρας του Γιώργου Πέτσου

## Δείτε επίσης

* Πέτσας
Νήσος Σόνγκο Σόνγκο

Η **Νήσος Σόνγκο Σόνγκο** *(Songo Songo Island)* είναι μικρό τροπικό νησί της Τανζανίας, στην ακτή Σουαχίλι στον Ινδικό Ωκεανό. Διοικητικά ανήκει στην Περιοχή Κίλουα της Περιφέρειας Λίντι και γεωγραφικά στο Αρχιπέλαγος Σόνγκο Σόνγκο. Το νησί διαθέτει αεροδρόμιο και μονάδα επεξεργασίας φυσικού αερίου το οποίο εξορύσσεται στα ανοιχτά του νησιού.

Σύμφωνα με την Εθνική Απογραφή της Τανζανίας το 2002 και το 2012, ο πληθυσμός στη Νήσο Σόνγκο Σόνγκο ήταν αντιστοίχως 2.569 και 3.026 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Λίντι
* Περιοχή Κίλουα

## Εικόνες

Αρχείο:Songo Songo Airstrip.jpg|Ο Αεροδιάδρομος.
Αρχείο:Songo Songo Gas Plant.jpg|Η μονάδα φυσικού αερίου.
Αρχείο:Songo Songo aerial view.jpg|Άποψη του νησιού από ψηλά.
Αρχείο:Songo Songo Island.jpg|Παραλία στο Σόνγκο Σόνγκο.


## Σημειώσεις

;Παραπομπές σημειώσεων


## Παραπομπές


Κατηγορία:Νησιά της Τανζανίας
Κουτάλι

μικρογραφία|Κουταλάκι του γλυκού από ανοξείδωτο χάλυβα.|320px

Το **κουτάλι** είναι ένα εργαλείο που χρησιμοποιείται για την ευκολότερη κατανάλωση του φαγητού. Χρησιμοποιείται συνήθως για την κατανάλωση, αλλά και το ανακάτεμα, τροφών που είναι σε υγρή μορφή, όπως την σούπα ή το γιαούρτι. Η χρήση του όμως είναι συνηθισμένη και για τροφές σε στέρεα κατάσταση, όπως τα δημητριακά ή το παγωτό. Το κουτάλι επίσης χρησιμοποιείται για να βάζουμε σε μίγματα φαγητό αλλά και συγκεκριμένες ποσότητες υλικών.

## Είδη
### Χρήση
μικρογραφία|Πλαστικά κουτάλια για μέτρηση ποσοτήτων.
Υπάρχουν πολλά διαφορετικά είδη κουταλιών ανάλογα με την χρήση τους. Κάποια από αυτά είναι το κουταλάκι του γλυκού, το κουτάλι της σούπας, τα κουτάλια για μωρά, το κουτάλι του αλατιού κ.ά.. Η χρήση των κουταλιών φτάνει μέχρι και την μουσική ως όργανο, σαν τις καστανιέτες. Χρησιμοποιούνται επιπλέον και για την μέτρηση ποσοτήτων.

### Υλικό κατασκευής
Μπορούν να φτιαχτούν κουτάλια από διάφορα υλικά. Η χρήση μετάλλων όπως ο ανοξείδωτος χάλυβας, το ασήμι, ο χρυσός, ο κασσίτερος ή ο χαλκός είναι πλέον η πιο διαδεδομένη, μαζί με το πλαστικό και τα κεραμικά είδη. Κουτάλια όμως έχουν κατασκευαστεί ανά τους αιώνες και από ξύλο, ελεφαντόδοντο, σχιστόλιθο, κόκκαλο, κρύσταλλο, γυαλί ή μπρούντζο.

μικρογραφία|left|Κουτάλια σερβιρίσματος με ή χωρίς εσοχή στην κοιλότητα.

### Σχήμα
μικρογραφία|Ιαπωνικό κουτάλι για σούπα διακοσμημένο με σχέδιο.
Το σχήμα των κουταλιών μπορεί να ποικίλει. Κατασκευάζονται κουτάλια που έχουν ωοειδείς ή κυκλικές κοιλότητες, με ή χωρίς εσοχή, με μεγάλο ή μικρό μήκος και βάθος. Επίσης η λαβή μπορεί να διαφοροποιηθεί στο πάχος, το σχήμα και το μήκος. Υπάρχουν κουτάλια με ανάγλυφες επιγραφές, και διακοσμητικά στοιχεία.

## Ιστορία
[μικρογραφία|[Βυζαντινή Αυτοκρατορία|Βυζαντινά κουτάλια.]]
Η χρήση κουταλιού χρονολογείται από την Παλαιολιθική περίοδο. Οι προϊστορικοί άνθρωποι χρησιμοποιούσαν πιθανότατα ως κουτάλια, κελύφη, όστρακα ή κομμάτια ξύλου. Οι Ρωμαίοι κατά τον 1ο αιώνα π.Χ. επινόησαν την κατασκευή του κουταλιού, σε παρόμοιο σχήμα όπως το κατασκευάζουμε ευρέως σήμερα. Πιθανολογείται ότι και η κατασκευή των πρώτων αγγλικών κουταλιών, έγινε με τον ίδιο τρόπο, μετά την κατοχή της Βρετανίας από τους Ρωμαίους τον 1ο εώς τον 5ο αιώνα μ.Χ.. Αργότερα στον Μεσαίωνα, τα κουτάλια κατασκευάζονταν κυρίως από ξύλο ή κέρατο. Κατά τον 14ο αιώνα, η χρήση του κασσίτερου και του χαλκού ως υλικών κατασκευής των κουταλιών, βοήθησε στην διάδοση τους ως εργαλεία. Οι ευγενείς φημίζονταν για την χρησιμοποίηση των χρυσών κουταλιών και οι πλούσιοι αστοί των ασημένιων. Ενώ το σχήμα των κουταλιών είχε σχήμα βαθύ σαν καρύδι κατά τον 16ο αιώνα, έναν αιώνα αργότερα έγινε πιο επίπεδο και ωοειδές. Το σχήμα που έχει σήμερα το κουτάλι άρχισε να καθιερώνεται από τα μέσα του 18ου αιώνα. Στα ελληνικά το κουτάλι αποδίδεται και ως "κοχλιάριο" από την λέξη *κοχλίας*, που είναι το ελικοειδές κέλυφος του σαλιγκαριού. 

## Παραπομπές

## Εξωτερικοί σύνδεσμοι
* 
* 

Κατηγορία:Μαγειρικά σκεύη
Live at the Fillmore East (άλμπουμ του Τζίμι Χέντριξ)

***Live at the Fillmore East*** είναι ο τίτλος του διπλού, ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Φεβρουάριο του 1999 μέσω της δισκογραφικής εταιρείας "MCA Records". Η ηχογράφηση του δίσκου πραγματοποιήθηκε στο "Fillmore East" της Νέας Υόρκης στις 31 Δεκεμβρίου 1969 και στις 1 Ιανουαρίου 1970, τις ίδιες εμφανίσεις του Χέντριξ από τις οποίες προήλθε το άλμπουμ "*[[Band of Gypsys]]*" του 1970.

Ο δίσκος μπήκε στο Top-100 του Billboard και των καναδικών τσαρτ.

## Τραγούδια του δίσκου
### CD 1

### CD 2

## Θέσεις τσαρτ
***Live at the Fillmore East*** *(άλμπουμ)*

***Επίσημη κυκλοφορία: [[23 Φεβρουαρίου]] [[1999]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Live at the Fillmore East*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο
* **[[Μπάντι Μάιλς]]** - τύμπανα

## Παραπομπές


## Πηγές
* Live at the Fillmore East - Jimi Hendrix | Songs, Reviews, Credits, Awards | AllMusic
* Jimi Hendrix - Live at the Fillmore East (Vinyl, LP) at Discogs
* Jimi Hendrix, Live at the Fillmore East - Rolling Stone

Κατηγορία:Δισκογραφία του Jimi Hendrix
Κατηγορία:Άλμπουμ του 1999
Χοσέ Μέγας

Ο **Χοσέ Μέγας** (, 1077 - 1141) ήταν ραββίνος στη Λουθένα, της Ισπανίας. Επίσης, ήταν φιλόσοφος και ποιητής. Έμεινε στην ιστορία ως μία από τις πιο εξέχουσες μορφές της Ανδαλουσίας του 12ου αιώνα.

## Βιογραφία
Ο Χοσέ Μέγας γεννήθηκε το 1077 στη Σεβίλλη της Ανδαλουσίας και ήταν μέλος μίας από τις αριστοκρατικότερες οικογένειες της Ισπανίας.
Ήταν γιος επιφανούς ραββίνου με σπουδαία γνώση και σημαντική κοινωνική επιρροή, του Μεΐρ Μέγας, ο οποίος έζησε στη Σεβίλλη, και εγγονός του Χοσέ Μέγας του πρεσβύτερου, επίσης ραββίνου, από τη Γρανάδα, ο οποίος είχε πολύ σημαντικό ρόλο στη βασιλική αυλή της Γρανάδας και ακόμη και όταν αναγκάστηκε για πολιτικούς λόγους να εγκαταλείψει τη Γρανάδα και εγκαταστάθηκε στη Σεβίλλη, αμέσως έγινε ένας από τους πιο ευνοούμενους του εκεί ηγεμόνα.
Ως εκ τούτου, ο Χοσέ Μέγας ανατράφηκε με όλη την επιμέλεια και τη γνώση που υπήρχε εκείνη την εποχή.
Σε ηλικία 12 ετών, στάλθηκε από τον πατέρα του στη Λουθένα της Κόρδοβας, όπου και σπούδασε για 14 χρόνια, υπό τη διεύθυνση του διάσημου διδασκάλου Ισαάκ Αλφασί.

Η εκπληκτική μόρφωση και η λογιότητά του συνετέλεσαν στο να γίνει, μόλις στα 26 του χρόνια, πρύτανης της Ακαδημίας της Λουθένας, θέση στην οποία παρέμεινε για 38 συναπτά έτη, έως το θάνατό του, το 1141.

Μεταξύ των πολυάριθμων μαθητών του, ήταν και ο Μαϊμών, πατέρας του μετέπειτα διάσημου φιλοσόφου, ραββίνου και ιατρού, Μαϊμωνίδη.

Λίγα χρόνια μετά το θάνατο του Χοσέ Μέγας, το 1148, η εισβολή των Αλμοαδών Αράβων και η κατάληψη της πόλης της Λουθένας από εκείνους, σήμαναν το τέλος της Ακαδημίας της Λουθένας.
Ο γιος του Χοσέ Μέγας, Μεΐρ Μέγας, ο οποίος διαδέχθηκε τον πατέρα του στη θέση του προέδρου της Ακαδημίας, αναγκάστηκε να εγκαταλείψει την πόλη και να μεταβεί στο Τολέδο.

Στην Πλατεία Σαντιάγο στη Λουθένα της Κόρδοβας, δεσπόζει η προτομή του.

## Έργο
Το σπουδαίο έργο του Χοσέ Μέγας περιλαμβάνει περίπου 200 "ρεσπόνσα" (επεξηγήσεις του εβραϊκού νόμου), ταλμουδικά σχόλια και ποίηση, αλλά και κάποια ακόμη γραπτά που, δυστυχώς, έχουν χαθεί.

## Εξωτερικοί σύνδεσμοι και Πηγές
https://web.archive.org/web/20141218204842/http://www.redjuderias.org/google/google_maps_print/cronologia-lucena-es.html www.redjuderias.org

http://dealandalusasefarad.blogspot.gr/2014_05_01_archive.html www.delandalusaefarad.blogspot.gr

https://books.google.gr/books?id=76Xw03wB_9oC&pg=PA88&lpg=PA88&dq=Jos%C3%A9+ibn+Megas&source=bl&ots=W65YNvzI1J&sig=TEU8SW-bbPLJgmzUu-RfgenUJTo&hl=en&sa=X&ei=2_aOVPPOKIvuUsSGgqAO&ved=0CCoQ6AEwAQ#v=onepage&q=Jos%C3%A9%20ibn%20Megas&f=false βιβλίο "La España expulsada"

http://www.chabad.org/library/article_cdo/aid/112051/jewish/Rabbi-Joseph-Ben-Meir-Ibn-Migash.htm www.chabad.org

Κατηγορία:Ισπανοί φιλόσοφοι
Κατηγορία:Ισπανοί ποιητές
Κατηγορία:Ραββίνοι
Κατηγορία:Εβραίοι φιλόσοφοι
Κατηγορία:Εβραίοι ποιητές
Κλαμπ Ατλετίκ Μπιζερτέν

Η **Κλαμπ Ατλετίκ Μπιζερτέν** είναι ποδοσφαιρική ομάδα από την πόλη Μπιζέρτα της Τυνησίας. Ιδρύθηκε στις 20 Ιουνίου 1928. Έχει κερδίσει 4 φορές το πρωτάθλημα Τυνησίας, 3 φορές το κύπελλο Τυνησίας και μία φορά το Λιγκ Καπ Τυνησίας. Είναι η πρώτη ομάδα από την Τυνησία που κέρδισε ένα αφρικανικό τρόπαιαο, το CAF Cup Winners' Cup το 1988. Έδρα της ομάδας είναι το στάδιο Stade 15 Octobre χωρητικότητας 15000 θεατών.

## Εξωτερική σύνδεσμοι
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1928
ΦΚ Ντρνόβιτσε

Η **ΦΚ Ντρνόβιτσε** είναι μια τσεχική ποδοσφαιρική ομάδα από το χωριό Ντρνόβιτσε, δίπλα από το Βίσκοφ. Η ομάδα έχει αγωνιστεί στο ανώτατο πρωτάθλημα της χώρας, το Πρωτάθλημα ποδοσφαίρου Τσεχίας μεταξύ 1993 και 2002 και την περίοδο 2004-05. Ιδρύθηκε το 1932. Έδρα της ομάδας είναι το Sportovní areál, χωρητικότητας 6616 θεατών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Τσεχίας
Κατηγορία:Ιδρύσεις ποδοσφαιρικών ομάδων το 1932
Σκοτ Σέπαρντ

Ο **Σκοτ Σέπαρντ** είναι αστρονόμος στο Τμήμα Γήινου Μαγνητισμού στο Carnegie Institution for Science της Ουάσιγκτον. Παρακολούθησε μαθήματα στο Κολέγιο Όμπερλιν και όταν απεφοίτησε έγινε δεκτός για μεταπτυχιακές σπουδές στο Ινστιτούτο Αστρονομίας του Πανεπιστημίου της Χαβάης, όπου ανεκάλυψε πολλούς μικρούς δορυφόρους του Δία, του Κρόνου, του Ουρανού, και του Ποσειδώνα. Επίσης ανεκάλυψε τον δεύτερο γνωστό αστεροειδή της ηγούμενης Τρωικής Ομάδας του Ποσειδώνα, τον 2004 UP10, όπως και τον πρώτο γνωστό αστεροειδή της ακολουθούσας τον πλανήτη Τρωικής Ομάδας του Ποσειδώνα, τον 2008 LC18. Ο Σέπαρντ συμμετείχε επίσης σε πολλές ανακαλύψεις σωμάτων της Ζώνης του Κάιπερ, κενταύρων, κομητών και αστεροειδών που περνούν κοντά από τη Γη.

## Πηγές
* 

## Εξωτερικοί σύνδεσμοι
* Ιστοσελίδα του Σκοτ Σέπαρντ 

Αμερικανοί αστρονόμοι
Δημήτρης Δημητράκος

Ο **Δημήτρης Δημητράκος** (γενν. Αθήνα, 1936) είναι Έλληνας φιλόσοφος, Ομότιμος καθηγητής Πολιτικής Φιλοσοφίας στο Τμήμα Μεθοδολογίας, Ιστορίας και Θεωρίας της Επιστήμης του Πανεπιστημίου Αθηνών. Παππούς του ήταν ο εκδότης Δημήτριος Δημητράκος.

Γεννήθηκε στην Αθήνα και είναι απόφοιτος της Σχολής Οικονομικών του Λονδίνου *(London School of Economics)*, όπου είχε μια πρώτη επαφή με τη σκέψη του Καρλ Πόπερ έχοντας παρακολουθήσει διαλέξεις και σεμινάρια του ως μεταπτυχιακός φοιτητής. Κατά τη διάρκεια της δικτατορίας εγκαταστάθηκε στη Γαλλία, και απέκτησε το διδακτορικό του δίπλωμα *(doctorat d’ État)* πάνω στη σκέψη του Αντόνιο Γκράμσι. Την ίδια περίοδο δίδαξε διεθνείς σχέσεις και πολιτική οικονομία στο Πανεπιστήμιο της Ρεμς, προτού διδάξει στο Πανεπιστήμιο Αθηνών, από το οποίο αποχώρησε το 2003.

Το έργο του εκτείνεται σε διάφορους γνωστικούς τομείς που περιλαμβάνουν την επιστημολογία, την πολιτική φιλοσοφία, τον μαρξισμό, τον φιλελευθερισμό, τις θεωρίες δημοκρατίας και ελευθερίας και τη θεωρία δικαιωμάτων. Έχει εκτενή αρθρογραφία πάνω σε τρέχοντα πολιτικά, πολιτιστικά και οικονομικά θέματα, καθώς και σε θεωρητικά θέματα που αφορούν την οικονομική θεωρία, την πολιτική επιστήμη, την πολιτική φιλοσοφία και τη μεθοδολογία των κοινωνικών επιστημών. Επίσης είναι ο ιδρυτής του ιστολογίου *Ratio Vincit*.

## Επιλεγμένη βιβλιογραφία
* «Science politique», *Encyclopédie Weber* (Παρίσι, 1971)
* *Gramsci et le problème de la conquête du pouvoir* (Παρίσι, 1980)
* *[https://books.google.gr/books?id=IzsMAQAAMAAJ&hl=el&num=18 Κώστας Μητσοτάκης: Πολιτική Βιογραφία, Τόμος Α']* (Αθήνα, 1989)
* «Gramsci and the contemporary debate on Marxism», *Philosophy of Social Sciences*, Ιανουάριος 1992
* *A Vision of Liberty* (Αθήνα, 1997)

## Παραπομπές


## Εξωτερικοί σύνδεσμοι
* Σελίδα του Δημήτρη Δημητράκου στην ιστοσελίδα του τμήματος Μεθοδολογίας και Ιστορίας της Επιστήμης του Εθνικού και Καποδιστριακού Πανεπιστημίου Αθηνών
* Άρθρα του Δημήτρη Δημητράκου στην εφημερίδα *[[Το Βήμα]]*.
* Ιστολόγιο ''Ratio Vincit''.

Κατηγορία:Πολιτικοί φιλόσοφοι
Κατηγορία:Έλληνες φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Αποτροπή

Η **αποτροπή** (deterrence) αποτελεί αμυντική στρατηγική για τη δημιουργία κατάστασης κατά την οποία ο αντίπαλος έχει πεισθεί ότι το πιθανό όφελος τυχόν επίθεσης ή άλλης εχθρικής ενέργειας εκ μέρους του, θα είναι μικρότερο του πιθανού κόστους. Επομένως, η αποτροπή  επιδιώκει τη διατήρηση της υφισταμένης κατάστασης των πραγμάτων (status quo).

Η αποτροπή είναι μία από τις κύριες στρατηγικές αποστολές των ενόπλων δυνάμεων. Βασίζεται στην απειλή χρήσης βίας ή άλλων απειλών από το ένα μέρος προκειμένου να πεισθεί το άλλο μέρος να απέχει από συγκεκριμένες ενέργειες. Αποτελεί κεντρική έννοια στη διεθνή ασφάλεια. Έχει ιδιαίτερη εφαρμογή στη χρήση των πυρηνικών όπλων.

## Βασικές Αρχές Αποτροπής
- Τα κράτη (μέσω των ηγετών τους) λειτουργούν ορθολογικά στην πλάστιγγα κόστους – οφέλους. 

- Κανένα κράτος δεν θα εκτελέσει επίθεση αν το πιθανό κόστος θα είναι μεγαλύτερο του πιθανού οφέλους.

- Όσον αφορά το αμυνόμενο - αποτρέπον κράτος, ο ανταγωνισμός δεν είναι αυτοσκοπός. Οτιδήποτε λέγεται ή πράττεται αποσκοπεί να καλλιεργήσει τον ορθολογισμό του αντιπάλου προς την κατεύθυνση αποδοχής του *status quo*. 

- Μια πιθανή ψύχραιμη, αποφασιστική θέση του αμυνόμενου: Κανονικές σχέσεις (ακόμη και φίλοι, σύμμαχοι) όταν δεν απειλείς και δεν επιτίθεσαι, αλλά «θα σου κόψω τα πόδια» αν παραβιάσεις τη κυριαρχία μου.

## Μορφές Αποτροπής
1. Αποτροπή μέσω παρουσίας (deterrence by presence). Είναι η αποτροπή που επιδιώκεται με την διατήρηση συμβολικών δυνάμεων στο σημείο που θέλουμε να υπερασπιστούμε. Ο σκοπός είναι να καταδείξουμε στον αντίπαλο τη θέλησή μας για πραγματοποίηση των αποτρεπτικών απειλών μας καθώς και να καταστήσουμε βέβαιο ότι τυχόν εχθρική προσβολή αυτών των συμβολικών δυνάμεων θα οδηγήσει σε εμπλοκή μας γενικότερη σύγκρουση.

2. Αποτροπή μέσω άμυνας (deterrence by defense). Είναι η αποτροπή που επιδιώκεται μέσω διατήρησης ισχυρών και αξιόπιστων αμυντικών δυνατοτήτων. Η ύπαρξη αμυντικών δυνατοτήτων προφανώς ενισχύει την αποτροπή. Παραπλήσια μορφή αποτροπής είναι η αποτροπή μέσω άρνησης της επιτυχίας του αντιπάλου (deterrence by denial). Η άμυνα αποσκοπεί στο να εμποδίσει την ζημιά που προξενεί ο αντίπαλος, ενώ η άρνηση αποσκοπεί στο να εμποδίσει τον αντίπαλο να αποκομίσει οφέλη. Εδώ η ιδέα είναι ότι άσχετα με τη ζημιά που θα υποστούμε εμείς ο αντίπαλος δεν θα να πραγματοποιήσει κέρδη. 

3. Αποτροπή μέσω αντιποίνων (deterrence by retaliation). Είναι η αποτροπή που επιδιώκεται μέσω επαπειλούμενης αντίδρασης σε διαφορετικό χώρο και ενδεχομένως σε διαφορετικό χρόνο ή με διαφορετικό τρόπο από τους αντίστοιχους της εχθρικής προσβολής που θέλουμε να αποτρέψουμε. Χαρακτηριστικό παράδειγμα αποτροπής μέσω αντιποίνων ήταν η αμερικανική απειλή πυρηνικών πληγμάτων εναντίον σοβιετικών πόλεων σε περίπτωση σοβιετικής εισβολής στη Δ. Ευρώπη. Η αποτροπή μέσω αντιποίνων μπορεί να λειτουργήσει και με συμβατικά μέσα (π.χ. αεροπορικοί βομβαρδισμοί, ναυτικές επιδρομές, κλπ.). Μορφή αποτροπής μέσω αντιποίνων είναι και η απειλή οριζόντιας κλιμάκωσης.

Κατηγορία:Στρατηγική
Κατηγορία:Διεθνής ασφάλεια
Κατηγορία:Γεωπολιτική ορολογία
Κατηγορία:Πυρηνικός πόλεμος
Hardcore punk

Το **hardcore punk** (γνωστό απλά ως **hardcore**) είναι υποείδος της punk μουσικής, το οποίο εκδηλώθηκε στις Ηνωμένες Πολιτείες κατά τα τέλη της δεκαετίας του '70, μετά την εμπορική επιτυχία του punk rock.

Η ιδεολογία του hardcore αποστρέφεται την εμπορικότητα της μουσικής και προωθήθηκε κατά κύριο λόγο από ανεξάρτητες δισκογραφικές εταιρείες. Τα χαρακτηριστικά του είδους είναι η οργή, η επιθετικότητα και το ανατρεπτικό χιούμορ.

## Ιστορία
Η αρχική εκδήλωση του είδους πραγματοποιήθηκε στις Ηνωμένες Πολιτείες, στα τέλη της δεκαετίας του '70 και τις αρχές της επόμενης. Κέντρα ανάπτυξης του hardcore υπήρξαν διάφορες περιοχές όπως η Ουάσινγκτον, το Σαν Φρανσίσκο, η Καλιφόρνια, κ.α.. Πρώτα μεγάλα ονόματα του είδους υπήρξαν οι Black Flag από το Λος Άντζελες και οι Minor Threat και Bad Brains από την Ουάσινγκτον. Ακολούθησαν συγκροτήματα όπως οι Negative iApproach, οι Meatmen, οι Hüsker Dü, οι 7Seconds και οι The Misfits, ενώ στη Νέα Υόρκη οι Beastie Boys ξεκίνησαν ως hardcore συγκρότημα πριν εισάγουν ραπ στοιχεία στον ήχο τους.

Στα μέσα της δεκαετίας του '80, τα συγκροτήματα του είδους ξεκίνησαν να πειραματίζονται με άλλα είδη, με τους Meatmen να αλλάζουν προς το hard rock, ενώ εμφανίστηκε το crossover thrash, με συγκροτήματα του hardcore όπως οι  D.R.I., Corrosion of Conformity, Suicidal Tendencies και Agnostic Front να δέχονται επιρροές από το thrash metal. Μέχρι το τέλος της δεκαετίας, εμφανίστηκαν ακόμη περισσότεροι νεωτερισμοί, με τους Bad Religion να κυκλοφορούν το "*Into the Unknown*" με progressive rock στοιχεία, τους Bad Brains να επηρεάζονται από την μουσική ρέγκε και τους Social Distortion από την κάντρι.

Κατά την δεκαετία του '90, έκαναν την εμφάνιση τους ονόματα όπως οι Born Against, Rorschach, Burn και Drive Like Jehu, εκσυγχρονίζοντας τον ήχο του hardcore και δεχόμενοι επιρροές από άλλα μουσικά είδη όπως το Heavy Metal, η Pop μουσική, το Rap, κ.α.. Το είδος ονομάστηκε μελωδικό hardcore και παράλληλα με αυτό εκδηλώθηκε το Metalcore με στοιχεία του thrash και του death metal και το old school hardcore punk με συγκροτήματα που επέστρεφαν στις ρίζες του είδους.

Η δημοτικότητα του hardcore ανέβηκε μετά την αλλαγή της χιλιετίας και διάφορα σχήματα υπέγραψαν σε μεγάλες δισκογραφικές εταιρείες, πραγματοποιώντας μεγαλύτερες πωλήσεις αλλά προσθέτοντας στον ήχο τους, στοιχεία πιο οικεία στο ευρύ κοινό.

## Υποκατηγορίες του Hardcore
Το Hardcore Punk εξελίχθηκε σε διάφορες υποκατηγορίες, πειραματικά είδη και μορφές, στις οποίες αναμειγνύεται με κάποιο άλλο μουσικό είδος. Οι υποκατηγορίες αυτές είναι οι εξής:

## Σπουδαία ονόματα του είδους

## Σπουδαία άλμπουμ του είδους

## Πηγές
* Hardcore punk
* Hardcore Punk - Defining Musical Genres - Punk Music 
* Hardcore Punk Bands | List of Best Hardcore Punk Artists
* Best Hardcore Punk Albums of All Time - Punk Music 

Κατηγορία:Πανκ μουσική
Κατηγορία:Μουσικά είδη
Κατηγορία:Αντεργκράουντ κουλτούρα
Τζιότι Άμγκιε

Η **Τζιότι Άμγκιε** (χίντι: *ज्योति आम्गे*, 16 Δεκεμβρίου 1993) είναι Ινδή ηθοποιός, περισσότερο γνωστή όμως για το γεγονός ότι είναι η πιο βραχύσωμη γυναίκα στον κόσμο, σύμφωνα με το βιβλίο Γκίνες.

Στις 16 Δεκεμβρίου του 2011, δηλαδή σε ηλικία 18 ετών, ανακηρύχθηκε από το Βιβλίο Γκίνες η πιο βραχύσωμη, εν ζωή, γυναίκα του κόσμου, με ύψος 62,8 εκ. Παρόλα αυτά, το ύψος της, το οποίο εξελίχθηκε μη ομαλά, οφείλεται στη νόσο αχονδροπλασία.

Σχετικά με την υποκριτική της καριέρα έχει συμμετάσχει σε ένα ντοκιμαντέρ, το 2009, το *Body Shock*, ενώ τη σεζόν 2012-13, εμφανίστηκε στο ινδικό ριάλιτι *Bigg Boss 6*. Ουσιαστικά η καριέρα της ξεκίνησε ένα χρόνο μετά, στις 13 Αυγούστου 2014, όταν συμπεριλήφθηκε στο κάστινγκ της σειράς American Horror Story.

Το 2012, η Άμγκιε γνώρισε τον πιο κοντό άντρα στον κόσμο, τον Τσάνταρ Μπαχάντουρ Ντανγκί, από το Νεπάλ. Οι δύο τους φωτογραφήθηκαν, για την 57η έκδοση του βιβλίου Γκίνες.

## Φιλμογραφία

## Παραπομπές


## Εξωτερικοί σύνδεσμοι

* 
*World's Smallest Woman, Jyoti Amge, releases the World's Biggest Book in Jaipur City
*Rediff Slide Show
*''Sun'' news article about Jyoti 

Κατηγορία:Ινδές ηθοποιοί
Odds & Sods

**Odds & Sods** είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Οκτώβριο του 1974 μέσω της δισκογραφικής εταιρείας "Track Records" στην Μεγάλη Βρετανία και της "Track/MCA" στις Ηνωμένες Πολιτείες.

Η συλλογή πραγματοποιήθηκε από τον μπασίστα του συγκροτήματος, Τζον Εντουίστλ, για να μειωθεί η έκδοση παράνομων κυκλοφοριών που περιείχαν ηχογραφήσεις των The Who και αποτελείται από κομμάτια τα οποία είχαν μείνει εκτός των επίσημων κυκλοφοριών τους.

Το άλμπουμ ανέβηκε στο # 10 στην πατρίδα του συγκροτήματος και το # 15 στην αντίπερα όχθη του Ατλαντικού, όπου βραβεύθηκε ως χρυσό. Μαζί με τον δίσκο, κυκλοφόρησαν τα σινγκλ "*Postcard*" και "*Long Live Rock*".

## Τραγούδια του δίσκου
**1. Postcard** *(Entwistle)* - 3:27
**2. Now I'm a Farmer** *(Townshend)* - 3:59
**3. Put the Money Down** *(Townshend)* - 4:14
**4. Little Billy** *(Townshend)* - 2:15
**5. Too Much of Anything** *(Townshend)* - 4:26
**6. Glow Girl** *(Townshend)* - 2:20
**7. Pure and Easy** *(Townshend)* - 5:23
**8. Faith in Something Bigger** *(Townshend)* - 3:03
**9. I'm the Face** *(Meaden)* - 2:32
**10. Naked Eye** *(Townshend)* - 5:10
**11. Long Live Rock** *(Townshend)* - 3:54

## Θέσεις τσαρτ
***Odds & Sods*** *(άλμπουμ)*

***Επίσημη κυκλοφορία: [[4 Οκτωβρίου]] [[1974]]***

## Βραβεία
***Odds & Sods*** *(άλμπουμ)*
Ηνωμένες Πολιτείες (*RIAA Certification*): Χρυσός 
Ηνωμένο Βασίλειο (*BPI Certification*): Ασημένιος 

## Τα μέλη των The Who
Το "*Odds & Sods*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **[[Κιθ Μουν]]** - τύμπανα

;Γκεστ συμμετοχές
* **[[Λέσλι Γουέστ]]** - κιθάρα στο "*Love Ain't For Keeping*"

## Παραπομπές


## Πηγές
* Odds & Sods - The Who | Songs, Reviews, Credits, Awards | AllMusic
* The Who Odds And Sods Album Review | Rolling Stone
* The Who - Odds & Sods - Super Seventies RockSite

Κατηγορία:Δισκογραφία των The Who
Κατηγορία:Άλμπουμ του 1974
Νήσος Ρόδα

Η **Νήσος Ρόδα** (*[[αραβικά]] :  جزيرة الروضة*) είναι νησί του Νείλου στο κέντρο του σύγχρονου Καΐρου στην Αίγυπτο. Αναφέρεται και με την ονομασία "Κήποι του Αλ Manyal" πρίγκιπα της δυναστείας Μπαχρί. 

Το νησί έχει κήπους της εποχής των Μπαχρί και το παλάτι που σήμερα είναι μουσείο.  Είναι δυτικά της ιστορικής παλιάς πόλης του Καΐρου , σε ένα μικρό παρακλάδι του Νείλου. Το νησί διαθέτει ένα από τα παλαιότερα κτίρια Ισλαμικής αρχιτεκτονικής στην Αίγυπτο, η "Νειλομήτηρ" στο νότιο άκρο του.

## Παραπομπές


## Εξωτερικοί σύνδεσμοι
* The '''Al-Manyal Palace Museum''' and gardens
* Wikivoyage.org: Rōḍa 

Κατηγορία:Νησιά του Νείλου
Κατηγορία:Γεωγραφία του Καΐρου
Κατηγορία:Νησιά ποταμών της Αιγύπτου
Ιάκωβος του Μονακό

Ο **Πρίγκιπας Ιάκωβος του Μονακό** (γαλλικά: *Jacques de Monaco*, 10 Δεκεμβρίου 2014 -) είναι ο δίδυμος γιος του Πρίγκιπα Αλβέρτου Β΄ του Μονακό και της Πριγκίπισσας Σαρλίν και κληρονομικός διάδοχος του θρόνου στο Μονακό.

## Γέννηση
Ο Ιάκωβος γεννήθηκε στις 10 Δεκεμβρίου 2014 στο Νοσοκομειακό Κέντρο Πριγκίπισσα Γκρέις του Μονακό, ενώ δυο λεπτά νωρίτερα γεννήθηκε η αδελφή του, η Πριγκίπισσα Γαβριέλα. Την ίδια μέρα έλαβε τον τίτλο του *Μαρκησίου του Μπο*.

Ο Ιάκωβος έχει μια μεγαλύτερη ετεροθαλή αδελφή, την Τζασμίν Γκρέις Γκριμάλντι, και ένα μεγαλύτερο ετεροθαλή αδελφό, τον Αλέξανδρο Κόστ, από προηγούμενες σχέσεις του πατέρα του. Ονομάσθηκε *Ιάκωβος* από επιλογή της μητέρας του, *Ονώριος* και *Ρενιέ* από προηγούμενους ηγέτες του Μονακό.

Στις 10 Μαΐου 2015 ο Ιάκωβος και η Γαβριέλα βαφτίστηκαν στον Καθεδρικό Ναό του Μονακό. Νονοί του ήταν ο Κρίστοφερ Λε Βάϊν Τζ. (ανιψιός του Αλβέρτου Β΄) και η Νταϊάνα Ισαβέλλα ντε Πολινιάκ-Νίγκρα

## Τίτλοι
***10 Δεκεμβρίου 2014 - έως σήμερα**: *Η Γαληνοτάτη Υψηλότητα* Πρίγκιπας Ιάκωβος Ονώριος Ρενιέ Γκριμάλντι, Διάδοχος Πρίγκιπας του Μονακό, Μαρκήσιος του Μπο

## Παραπομπές

|-

|-

|-

Κατηγορία:Οίκος Γκριμάλντι
Κατηγορία:Γάλλοι ευγενείς
Γαβριέλα του Μονακό

Η **Πριγκίπισσα Γαβριέλα του Μονακό** (γαλλικά: *Gabriella de Monaco*, 10 Δεκεμβρίου 2014) είναι η δίδυμη κόρη του Πρίγκιπα Αλβέρτου Β΄ του Μονακό και της Πριγκίπισσας Σαρλίν και δεύτερη στη γραμμή διαδοχής στο θρόνο του Μονακό.

## Γέννηση
Η Γαβριέλα γεννήθηκε στις 10 Δεκεμβρίου 2014 στο Νοσοκομειακό Κέντρο Πριγκίπισσα Γκρέις του Μονακό, ενώ δυο λεπτά αργότερα γεννήθηκε ο αδελφός της, ο Διάδοχος Πρίγκιπας Ιάκωβος. Την ίδια μέρα ο πατέρα της, της έδωσε τον τίτλο της *Κόμισσας του Καρλαντέ*.

Η Γαβριέλα έχει μια μεγαλύτερη ετεροθαλή αδελφή, την Τζασμίν Γκρέις Γκριμάλντι, και ένα μεγαλύτερο ετεροθαλή αδελφό, τον Αλέξανδρο Κόστ, από προηγούμενες σχέσεις του πατέρα της.
Οναμάσθηκε *Γαβριέλα* από την Γκαμπριέλ ντε Πολινιάκ (Κυρία επί των Τιμών της Μαρίας Αντουανέτας) και *Θηρεσία* από την Θηρεσία-Ερριέτα ντε Πολινιάκ, εξαδέφλη του Πρίγκιπα Ρενιέ. 

Στις 10 Μαΐου 2015 η Γαβριέλα και ο Ιάκωβος βαφτίστηκαν στον Καθεδρικό Ναό του Μονακό. Νονοί της ήταν ο θείος της, Γκάρεθ Γουίτστοκ και η Νερίν Πιενάαρ (φίλη της μητέρας της).

## Τίτλοι
***10 Δεκεμβρίου 2014 - έως σήμερα**: *Η Γαληνοτάτη Υψηλότητα* Πριγκίπισσα Γαβριέλα Θηρεσία Μαρία Γκριμάλντι του Μονακό, Κόμισσα του Καρλαντέ

## Παραπομπές

|-

Κατηγορία:Οίκος Γκριμάλντι
Κατηγορία:Γάλλοι ευγενείς
Κατηγορία:Γαλλίδες κόμισσες
Βουργουνδιανό σανσόν

Το **σανσόν** είναι ένα είδος αναγεννησιακής μουσικής. Το εκκλησιαστικό πολυφωνικό μοτέτο υπήρξε βάση για την σύνθεση κοσμικών πολυφωνικών τραγουδιών, των ονομαζόμενων *σανσόν*, που αναδείκνυαν μια τρυφερή μελαγχολία και στέκονται ανάμεσα σε μια περασμένη εποχή και τον σύγχρονο κόσμο. 
Το σανσόν αναπτύχθηκε κυρίως στην Βουργουνδία του 15ου αιώνα, μια περιοχή που κάλυπτε περιοχές της σημερινής βόρειας Γαλλίας, Φλάνδρας και Κάτω Χωρών και υπήρξε κέντρο πολιτικής σταθερότητας. Εκεί υπήρξε έντονη πολιτιστική δραστηριότητα που ανάπτυξε παλιότερες μορφές μουσικής σύνθεσης σε νεότερες γραμμές. 

Η Ars Nova στη Γαλλία δεν ήρθε σε τόσο μεγάλη ρήξη με τη μουσική του παρελθόντος. Τα σανσόν αναπτύχθηκαν από συνθέτες κατά κύριο λόγο λειτουργικής μουσικής που αποκαλούνται σήμερα η Γαλλο-φλαμανδική σχολή, με κυριότερους τους Γκιγιώμ Ντυφαί, Ζιλ Μπενσουά, Γιοχάνες Όκεγχεμ, Ορλάντο ντι Λάσσο και Ζοσκέν ντε Πρε και ήταν το αντιπροσωπευτικό είδος μουσικής που επικράτησε στις ηγεμονικές αυλές της Βουργουνδίας και της Γαλλίας. 
Τα παλιότερα σανσόν ήταν μονοφωνικά και είχαν αποκτήσει μεγάλη δημοφιλία με τους τρουβέρους του 13ου αιώνα και οι μουσικοποιητικές μορφές τους αναπτύχθηκαν στις μορφές των ποιητικών *[[formes fixes]]* - του ροντώ, της μπαλάντας και του βιρελαί.  Αυτές χρησιμοποιήθηκαν για τα νεότερα μονοφωνικά και πολυφωνικά σανσόν με προτίμηση στο ροντώ.

Από το 14ο αιώνα το σανσόν είναι μια σύνθεση πολυφωνική συνήθως με τρεις φωνές (αργότερα με τέσσερις), στην οποία οι χαμηλότερες φωνές (τενόρος και άλτο) περιορίζονται στο να συνοδεύουν την υψηλότερη (*discantus*) στην ίδια κύρια μελωδία.  Πολύ συχνά οι χαμηλότερες φωνές εκτελούνταν από μουσικά όργανα όπως το λαούτο. Τα σανσόν (μαζί με το μαδριγάλι) έκαναν χρήση του κοντούκτους, μια πολυφωνική φόρμα σύνθεσης του εκκλησιαστικού ρεπερτορίου. Στο κοντούκτους ο τενόρος δεν τραγουδά υποχρεωτικά λειτουργικό κείμενο, επιτρέποντας την ελεύθερη ανάπτυξη της μελωδίας και της φαντασίας.

Από τον 15ο αιώνα συνθέτες όπως ο Όκεγχεμ πέρασαν από το να χρησιμοποιούν τις *formes fixes* και έκλειναν προς την αντιστικτική μίμηση (όλες οι φωνές μοιράζονται το ίδιο θέμα και κινούνται σε παρόμοιες ταχύτητες) η οποία έδινε στο έργο διαρκή συνοχή.  Ο άλλος μεγάλος συνθέτης, ο Ζοσκέν ντε Πρε, έδωσε σημασία στο λόγο και απομακρύνθηκε από τον σχολαστικισμό. Στα σανσόν του προτίμησε τον κανόνα, φτάνοντας σε μια εξάφωνη διασκευή έργου του να παίζει με ένα τετράφωνο κανόνα ο οποίος συμπληρώθηκε με άλλους δυο κανόνες. Ο Ζοσκέν σε αντίθεση με τον Όκεγχεμ δεν διαχώριζε την θρησκευτική από την κοσμική μουσική, εισάγοντας περισσότερα κοσμικά εκφραστικά χαρακτηριστικά στην εκκλησιαστική μουσική και προωθώντας περισσότερο την πολυφωνία στην κοσμική σύνθεση.

## Υποσημειώσεις


Κατηγορία:Μουσική μορφολογία
Κατηγορία:Αναγεννησιακή μουσική
Χρησμός

[μικρογραφία|300px|«Παίρνοντας χρησμό από το Mαντείο»<br />του [Τζον Γουίλιαμ Γουότερχαουζ.]]
**Χρησμός** είναι η συνήθως διφορούμενη απάντηση που δίνει ένα μαντείο σε μια τιθέμενη ερώτηση. Πάντα η προϋπόθεση είναι να υπάρχει το κατάλληλο πρόσωπο μέσω του οποίου θα μιλήσει ο Θεός. Επίσης δεν ήταν απαραίτητο ο μάντης-ιερέας ο οποίος δίνει τον χρησμό να έχει επαφή με την πραγματικότητα. Το φαινόμενο των χρησμών-μαντείας ήταν διαδεδομένο περισσότερο κατά την αρχαία εποχή στις εβραϊκές φυλές καθώς και στους λαούς της ανατολής όπου εκεί κυρίως ο μάντης έρχεται σε μέθη και εκστομίζει τον χρησμό μη χάνοντας την επαφή με την πραγματικότητα. Τέτοιοι μάντεις υπήρξαν και στην αρχαία Ελλάδα, οι οποίοι περιφέρονταν από πόλη σε πόλη  προλέγοντας χρησμούς, (π.χ Σίβυλλες, Βακχίδες). Στην αρχαία Ελλάδα έχουμε δυο τύπων  μέχρι τώρα γνωστών χρησμών.

## Είδη χρησμών
# ***Άμεσος***: Δίνονταν από το ιερατείο άμεσα κατόπιν συμβουλής της ιερής πρωθιέρειας, (η εκάστοτε Πυθία), η οποία έπεφτε σε έκσταση, καθώς μασούσε φύλλα δάφνης και εισέπνεε τον ατμό που αναδύεται από το βάραθρο. Τα ακαταλαβίστικα λόγια της ιέρειας τα ερμήνευαν οι μάντεις (οι εκάστοτε χρησμωδοί) και κατόπιν τα μετέτρεπαν σε ποιητικό εξάμετρο και τα ανακοίνωναν στον ερωτώντα.
# ***Έμμεσος***: Δίνονταν από το ιερατείο αφού πρώτα οι μάντεις εσυμβουλεύοντο το πέταγμα των πουλιών η το θόρυβο από το θρόισμα της ιερής Δρυός καθώς και από την ξαφνική εμφάνιση διάφορων καιρικών φαινομένων.

## Ορολογία
#χρησμοδότης: (χρησμός και δίδω) Αυτός που χρησμοδοτεί, ο μάντης, ο προφήτης.
#χρησμολόγος: (χρησμός και λόγος) Αυτός που προσπαθεί να ερμηνεύσει τον χρησμό.
#χρησμωδός, -οί: (χρησμός και ωδή) Αυτός ή αυτοί που μεταφέρουν τον χρησμό σε έμμετρο ποιητικό λόγο.
#χρησμοδόχος: (χρησμός και δέχομαι) Αυτός στον οποίο απευθύνεται ο χρησμός.

## Παραπομπές


Κατηγορία:Αρχαία μαντική
Κατηγορία:Αρχαία ελληνική θρησκεία
Μετουσίωση (ψυχολογία)

μικρογραφία|Ο Σίγκμουντ Φρόυντ,1926.
Η **μετουσίωση** (ή εξευγενισμός ή εξύψωση) είναι αμυντική διεργασία, η οποία λειτουργεί ασυνείδητα. 
## Ορισμός

Ο Φρόυντ ορίζει τη μετουσίωση ως έκφραση των παρορμήσεων βιολογικής προέλευσης (οι οποίες, σύμφωνα με αυτόν, περιλαμβάνουν τις ορμές του ατόμου να θηλάζει, να δαγκώνει, να λερώνει, να μάχεται, να συνουσιάζεται, να κοιτάζει τους άλλους και να θεάται από αυτούς, να επιφέρει τραυματισμούς, να προκαλεί πόνο, να προστατεύει τα μικρά του κλπ.) με έναν τρόπο που είναι κοινωνικά αποδεκτός. Κατατάσσεται στις διεργασίες/άμυνες που χαρακτηρίζονται ως δευτερογενείς ή πιο ώριμες ή ανώτερες ή «υψηλότερης τάξης», γιατί με αυτό τον τρόπο το ψυχικό όργανο θέτει εσωτερικά όρια, όπως τα όρια ανάμεσα στο Εγώ ή στο Υπερεγώ και το Εκείνο, ή ανάμεσα στο τμήμα του Εγώ που παρατηρεί και στο τμήμα του Εγώ που βιώνει την υποκειμενική εμπειρία.

## Η λειτουργία της μετουσίωσης

Η διεργασία αυτή μεταστρέφει μη αποδεκτές ενορμήσεις -σεξουαλικές και επιθετικές- σε κανάλια που είναι προσωπικά και κοινωνικά αποδεκτά  και θεωρείται ένας υγιής τρόπος επίλυσης των ψυχολογικών δυσχερειών, γιατί από τη μια ενθαρρύνει μια συμπεριφορά που ευεργετεί το κοινωνικό σύνολο και από την άλλη εκτονώνει την συναισθηματική ενέργεια, η οποία σε άλλες αμυντικές διεργασίες σπαταλιέται (π.χ. άρνηση). Όταν οι επιθυμίες του ατόμου δεν μπορούν να εκτονωθούν, γιατί δεν είναι κοινωνικά αποδεκτές, το άτομο αναζητεί εναλλακτικούς τρόπους εκτόνωσης του συναισθήματος. Στην προσπάθειά του αυτή, μετασχηματίζει (μετουσιώνει) τις «απαγορευμένες» επιθυμίες σε μια δραστηριότητα κοινωνικά ή πολιτισμικά αποδεκτή.

## Παραδείγματα μετουσίωσης

Το πολιτισμικό και κοινωνικό περιβάλλον αποτρέπει το άτομο από το να εκφράσει επιθυμίες ή φαντασιώσεις ή ένστικτα που έρχονται σε σύγκρουση με τους κανόνες που έχει το ίδιο το περιβάλλον καθορίσει. Έτσι, π.χ. το μίσος προς αγαπημένα πρόσωπα μπορεί να μετουσιωθεί σε δημιουργία έργων τέχνης, οπότε η επιθετικότητα αποδύεται το αρνητικό της περίβλημα και λαμβάνει μια μορφή αποδεκτή. Ένας οδοντίατρος μετουσιώνει το σαδισμό του, ένας καλλιτέχνης που δίνει παράσταση μετουσιώνει την επιδειξιομανία του, ένας δικηγόρος μετουσιώνει την επιθυμία του να δολοφονήσει τους εχθρούς του. Γενικά, οι ενστικτώδεις τάσεις μας, σύμφωνα με τον Φρόυντ, επηρεάζονται από τα γεγονότα της παιδικής μας ηλικίας. Συγκεκριμένες ορμές και συγκρούσεις προσλαμβάνουν μια ιδιαίτερη σημασία και είναι δυνατόν να κατευθύνονται δημιουργικά προς άλλες χρήσιμες δραστηριότητες.

## Παραπομπές


## Πηγές
*

Κατηγορία:Αμυντικοί μηχανισμοί
Κατηγορία:Ανθρώπινη σεξουαλικότητα
Κατηγορία:Κίνητρο
Κατηγορία:Ψυχαναλυτική ορολογία
Καντάδα

μικρογραφία|287x287εσ|Ένας νεαρός κάνει καντάδα σε μια κοπελιά.
**Καντάδα** (λατινικά cantare - τραγουδώ) ονομάζεται ένα είδοςμουσικής σύνθεσης που τραγουδιέται συνήθως από έναν άνδρα προς μια γυναίκα με σκοπό την έκφραση των συναισθημάτων του. Εκτελείται υπό τη συνοδεία έγχορδων μουσικών οργάνων (συχνά κιθάρας και μαντολίνου)  και από τρίφωνη ή τετράφωνη χορωδία, αποτελούμενη από άντρες. Συνηθέστερα, ερμηνεύεται τις νυχτερινές ώρες στους δρόμους και διακρίνεται για την ευκολομνημόνευτη μουσική γραμμή του. 

## Καταγωγή καντάδας
Οι καντάδες χρωστούν τη δημιουργία τους στη Βενετοκρατία, καθώς συνδύασαν το ελληνικό στοιχείο των Επτανήσων με την Ιταλική μουσικότητα. Με την Ένωση των Επτανήσων με την Ελλάδα (1863) η καντάδα περνά και στην ηπειρωτική χώρα, την εποχή που ο Αθηναϊκός ρομαντισμός του αστικού χώρου φτάνει στο ζενίθ του. Ο χαρακτήρας της Αθηναϊκής καντάδας είναι πιο λόγιος, καθώς διακρίνεται η σύνδεση με τους Αθηναϊκούς ποιητές του 19ου αιώνα, ενώ στην Επτανησιακή είναι πιο έντονο το λαϊκό στοιχείο. Στη σύγχρονη εποχή υπήρχαν χορωδιακά συγκροτήματα που ασχολήθηκαν αποκλειστικά με τις καντάδες. Κυριότεροι εκπρόσωποι ήταν οι Φώτης Αλέπορος, Νίκος Τσιλίφης και Γεράσιμος Αποστολάτος.

## Δείτε ακόμα
* Επτανησιακή Σχολή
* Σερενάδα
## Παραπομπές

## Εξωτερικοί σύνδεσμοι
* 
* 

Κατηγορία:Παραδοσιακή μουσική
Κατηγορία:Επτάνησα
Καντάδα
Χερσόνησος Καμτσάτκα

[thumb|300px|Η χερσόνησος Καμτσάτκα στο ανατολικότερο σημείο της [Ρωσίας. Η κόκκινη περιοχή είναι το υποκείμενο Κράι Καμτσάτκα, το οποίο περιλαμβάνει και ένα κομμάτι της ηπειρωτικής χώρας στα βόρεια.]]

Η **χερσόνησος Καμτσάτκα** (, *πολουόστραβ Καμτσάτκα*) είναι χερσόνησος μήκους 1.250 χιλιομέτρων στην ανατολική Ρωσία και καταλαμβάνει μια έκταση 270.000 τετραγωνικών χιλιομέτρων. Βρίσκεται μεταξύ του Ειρηνικού Ωκεανού (ανατολικά της χερσονήσου) και της Οχοτσκικής Θάλασσας (δυτικά της χερσονήσου). Πολύ κοντά στην ακτή προς τον Ειρηνικό Ωκεανό, βρίσκεται η βάθους 10.500 μέτρων Τάφρος Κουριλών-Καμτσάτκας.

Η χερσόνησος Καμτσάτκα, οι Νήσοι Κομαντόρσκι και η Νήσος Καραγκίνσκι απαρτίζουν το υποκείμενο της Ρώσικης Ομοσπονδίας, Κράι Καμτσάτκα. Η συντριπτική πλειοψηφία των 322.079&nbsp;κατοίκων είναι Ρώσοι, αλλά υπάρχουν και 13.000 αυτόχθονες Κοριάκες. Ο μισός και πλέον πληθυσμός είναι συγκεντρωμένος στην πόλη Πετροπάβλοφσκ Καμτσάτσκι (179.526 το 2010) και στη γειτονική Ελίζοβο (38.980).

Στη χερσόνησο Καμτσάτκα βρίσκονται τα ηφαίστεια της Καμτσάτκα, τα οποία έχουν ανακηρυχθεί ως Μνημεία Παγκόσμιας Κληρονομιάς της UNESCO. Το υψηλότερο ηφαίστειο είναι το Κλουτσέφσκαγια. Το ύψος του ηφαιστείου δεν είναι επακριβώς γνωστό, με την ύπαρξη διαφόρων τιμών, από τα 4.750 μέτρα μέχρι τα 4.835 μέτρα, όμως είναι το υψηλότερο βουνό στη χερσόνησο Καμτσάτκα και το ψηλότερο ηφαίστειο σε ολόκληρη την Ευρασία. 

Τα ιδιαίτερα χαρακτηριστικά της χερσονήσου (βαρύ ψύχος, ενεργά ηφαίστεια, δυνατοί σεισμοί) την κάνουν ιδιαίτερα εχθρική προς κάθε ανθρώπινη δραστηριότητα. Εκτός των επαγγελμάτων που συνδέονται με τον στρατό, κύρια ασχολία των λιγοστών κατοίκων είναι η εκμετάλλευση των άφθονων φυσικών πόρων (αλιεία, ξυλεία), ενώ τα τελευταία χρόνια παρατηρείται ανάπτυξη του λεγόμενου **τουρισμού ακραίων συνθηκών**. Πόλεις υπάρχουν μόνο στο νότιο κομμάτι της χερσονήσου, όπου το κλίμα είναι κάπως ευνοϊκότερο.

## Παραπομπές


## Εξωτερικοί σύνδεσμοι
*